open-index/open-wikipedia-markdown huggingface dataset:
אנטי-הומור

**אנטי-הומור** הוא סוג של הומור עקיף ואלטרנטיבי, המאופיין בבדיחה, המועברת באופן מכוון בצורה רצינית ונטולת ערך קומי. הומור זה מתבסס על הציפייה מצד הקהל לתפנית הומוריסטית, וכשזו לא מגיעה, לאירוניה עצמה יש ערך קומי. אנטי-הומור מהווה גם בסיס לסוגים שונים של מתיחות ותרמיות.

ההומור בבדיחות מסוג זה מתבסס על גורם ההפתעה, של היעדר בדיחה צפויה או של שורת מחץ, המודגשת לעיתים על ידי בניית ציפייה בעת קריינות הבדיחה. סוג זה של אנטיקלימקס דומה לזה של סיפור כלב פרוותי , המאופיין בבדיחה עתירת פרטים וללא שורת מחץ. למעשה, חלק מהחוקרים רואים בסיפור זה כסוג של אנטי-בדיחה. אנטי-הומור מתואר כצורה של אירוניה או היפוך ציפיות שעלולות לעורר רגש מנוגד להומור, כגון פחד, כאב, גועל, סרבול או אי נוחות.

## דוגמאות
**החוט**, הנקרא גם סיפור כלב פרוותי, הוא סוג של אנטי-הומור שכרוך בסיפור בדיחה ארוכה במיוחד, עם סיפור רקע מורכב, וקו עלילה סוריאליסטי או חוזר על עצמו, לפני שמסתיים סיפור הבדיחה עם ביטוי משוכל חלש, או עצירה פתאומית ללא שורת מחץ בכלל, או עם שורת מחץ שאינה קשורה כלל לתוכן הבדיחה.

**שורת המחץ המובנת מאליה** כוללת נרטיבים הבנויים דומה לבדיחה מסורתית כולל ההכנה לשורת מחץ ושורת מחץ, אבל ששורת המחץ שלה היא הברורה ביותר; דוגמה לכך היא למה התרנגולת חצתה את הכביש? דוגמה נוספת היא מערכת הבדיחות "מה אמר/עשה החקלאי", הכוללות מצבים שונים שבהם מספר הבדיחות שואל את המאזין מה החקלאי עשה בכל מצב נתון:

: **ש:** *מה אמר החקלאי כשאיבד את הטרקטור שלו?*
: **מ:** *אני לא יודע, מה אמר החקלאי כשאיבד את הטרקטור שלו?*
: **ש:** *"איפה הטרקטור שלי?"*

**שורת המחץ הלא מובנת מאליה** כוללת נרטיבים הבנויים דומה לבדיחה מסורתית כולל ההכנה לשורת מחץ ושורת מחץ, הבדיחה במצב זה מרמזת על שורת מחץ ברורה, אך בפועל שורת המחץ היא הפוכה למה שהמאזין מצפה:

: *"למה שש פחד משבע? הוא לא, מספרים הם חסרי [[תחושתיות]] ועקב כך אינם מסוגלים לחוש בפחד."*

**חוסר בשורת מחץ** כוללת נרטיב שמתחיל במבנה מסורתי (הכנה לשורת המחץ) אך אין לה שורת מחץ או בעלת שורת מחץ חלקית. בדיחה מסוג זה מכוונת לשני קהלי יעד, המאזין הראשי וקהל, והיא נועדה לבלבל את המאזין שלא יודע שלא אמורה להיות שורת מחץ בזמן שהוא מבדר את הקהל שכן.

: *"שאלו אותי אם הייתה לי אי פעם עבודה ששנאתי.* *כשהייתי במכללה, לעיתים קרובות הייתי קצר במזומן."*

## הומור שחור
הסגנונות השונים של הומור זה משלבים לעיתים קרובות הומור שחור או אלמנט בעל אפקט זעזוע בכדי להעצים את גורם ההפתעה:
: *"מה יותר גרוע מתולעת בתפוח? השואה."*
:
: *"למה שמוליק לא יוצא לשחק כדורגל עם החבר'ה? כי הוא [[תרדמת|בקומה]]."*

## בסטנדאפ
קומדיה אלטרנטיבית, בין שאר היבטיה, מהווה פרודיה על הרעיון המסורתי של הבדיחה כצורת הומור. בדיחות אנטי-הומור קשורות לעיתים קרובות גם לסטנדאפיסטים גרועים בכוונה. הסטנדאפיסט אנדי קאופמן שילב בהופעותיו הומור ייחודי משלו של קטעים בעלי אנטי-הומור, סוריאליסטיים ומשלבים מיצג אמנותי; אחד הביטויים הידועים ביותר שלו לכך היה המעשה שלו כדמות הבדיונית שלו, טוני קליפטון, כאמן הפיתוי הלא מוכשר. נורם מקדונלד היה קומיקאי נוסף שהשתמש לפעמים באנטי-הומור, למרות שהוא התנגד לאפיונו.

אמני סטנד-אפ ישראלים רבים עושים שימוש באנטי-הומור, ביניהם הקומיקאי דודו ארז המאופיין בסגנון זה. תוכנית המערכונים הישראלית קומי קומי שילבה בתוכה קטעים רבים בעלי נרטיבים של אנטי-הומור.

## ראו גם
* דאדא
* שירי איגיון
* קואן

## קישורים חיצוניים

## הערות שוליים

קטגוריה:סטנדאפ
קטגוריה:פוסטמודרניזם
קטגוריה:הומור
1984 באסטרונאוטיקה

בערך זה מצוינים אירועים בולטים שהתרחשו במהלך שנת 1984 ונוגעים לתחום האסטרונאוטיקה.

## אירועים בולטים
במהלך השנה בוצעו 130 שיגורים מהם 98 (75%) על ידי ברית המועצות.
* 7 בפברואר – בוצע הליכת החלל הראשונה אשר בה האסטרונאוטים אינם מחוברים לחללית האם באמצעות כבלים.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
גבסו

**גבסו** הוא שם משפחה יהודי ממקור תוניסאי, שמתחקה למוצא בעיר "גאבס" בתוניסיה.

## הערות שוליים

קטגוריה:שמות משפחה ביהדות תוניסיה
Swimming Pools (Drank)

**Swimming Pools (Drank)** הוא שיר של הראפר האמריקאי קנדריק לאמאר. הוא יצא לאור ב-31 ביולי 2012, כסינגל המוביל (והשני בסך הכל) מתוך אלבום הבכורה שלו בחברת תקליטים גדולה, *[[Good Kid, M.A.A.D City]]*, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא נכתב על ידי לאמאר וטיילר "טי-מיינוס" ויליאמס, שגם הפיק את השיר.

השיר הניע את לאמאר לפופולריות במיינסטרים, כשהגיע בשיאו למקום ה-17 במצעד הבילבורד הוט 100. מאוחר יותר, הועמד השיר לפרס גראמי לביצוע הראפ הטוב ביותר.

## רקע
השיר מהווה התבוננות פנימית על חיי המשפחה והחברה של לאמאר, האלכוהוליזם והלחץ החברתי המלווה אותו בקרב חבריו. בבית הראשון, הוא נזכר בשתייה של סבו והמוות כתוצאה מכך, ובסיבות שהובילו את לאמאר עצמו לשתות.

## קבלה ביקורתית
השיר זכה לתשבחות ממבקרי המוזיקה בצאתו. מגזין רולינג סטון דירג את השיר במקום ה-34 ברשימת השירים הטובים ביותר לשנת 2012. מגזין XXL כלל את השיר כאחד מחמשת שירי ההיפ הופ הטובים ביותר ב-2012.

## הצלחה מסחרית
בשבוע הראשון לצאתו, הופיע השיר במקום ה-100 בבילבורד הוט 100, נשאר במצעד כשבוע ויצא. עם זאת, שבועיים לאחר מכן, חזר למצעד וטיפס מספר מקומות כל שבוע, כשבשיאו הגיע למקום ה-17. במצעד הסינגלים הבריטי, הופיע השיר לראשונה במקום ה-63, ובשיאו הגיע למקום ה-57.

## וידאו קליפ
הווידאו קליפ, בבימויו של ג'רום די, הוקרן בבכורה ב-3 באוגוסט 2012 ב-. סקירה של המגזין רולינג סטון כללה תקציר של הקליפ בו נכתב: "בקליפ החדש שלו עבור 'Swimming Pools (Drank)', קנדריק לאמאר מתריס נגד כוח הכבידה, צף ונופל בחלל תלוי בזמן שבקבוקי אלכוהול עפים ומתנפצים לתקרה. הראפר מקבל התבוננות פנימית בקצב מטושטש, בהתחשב בשיאים ובשפל של צריכת אלכוהול ותחושת הביטחון שהיא מעניקה לשתיין. לאמאר מבלה את רוב הקליפ בראפ לבד, אך בצילומים מסוננים בצבע של זעם ספוג אלכוהול, דרך הסצנות היותר מהורהרות".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים על אלכוהול
קטגוריה:שירי זהב בגרמניה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט
תחנת טורגנייבסקאיה

**טורגנייבסקאיה** (ברוסית: **Тургеневская**) היא תחנה של הרכבת התחתית של מוסקבה בקו קלוז'סקו-ריז'סקאיה.

התחנה ממוקמת ברובע קראסנוסלסקי, והיא קרויה על שם כיכר טורגנייבסקאיה שקרויה על שם הסופר איוואן טורגנייב.

תחנת טורגנייבסקאיה נפתחה ב-5 בינואר 1972, והיא ממוקמת חלקית תחת כיכר טורגנייבסקאיה ותחנת צ'יסטיה פרודי של קו סוקולניצ'סקאיה.

אחרי פתיחתה הפכה לתחנה ה-91 במטרו של מוסקבה. מ-29 בדצמבר 2007 יש מעבר לתחנת סרטנסקי בולבר של קו ליובלינסקו-דמיטרובסקאיה.

## קישורים חיצוניים

טורגנייבסקאיה
קארימבו

ממוזער|שמאל|ריקוד הקארימבו
**קארימבו** (בפורטוגזית: **carimbó**) הוא סגנון ריקוד מסורתי שמקורו במדינת פארה שבצפון ברזיל. זהו ריקוד תוסס ואנרגטי המתאפיין בעבודת הרגליים המהירה והמורכבת שלו, כמו גם בשימוש בכלי הקשה ובשירה. הריקוד הוא חלק מהזהות התרבותית של תושבי פארה, והוא מבוצע לעיתים קרובות בחגיגות ופסטיבלים ברחבי האזור.

## היסטוריה
מקורותיו של ריקוד הקארימבו אינם מתועדים היטב, אך מאמינים שהוא התפתח מסגנונות הריקוד של העמים הילידים של אזור האמזונאס.

## סגנון
במהלך הריקוד הרקדנים נעים בתבנית מעגלית, כאשר המנהיג במרכז ושאר הרקדנים הולכים אחריו. הריקוד מתבצע בקצב מהיר ואנרגטי, והרקדנים מניעים את רגליהם במהירות ובדפוסים מורכבים. ריקוד הקארימבו ידוע בתנועות האקרובטיות והאתלטיות שלו, והרקדנים מבצעים פעמים רבות זינוקים וסיבובים מרשימים תוך כדי תנועה סביב המעגל.

הריקוד מבוצע באופן מסורתי על ידי גברים, אם כי במשך הדורות גם נשים החלו להשתתף בו. הרקדנים לובשים בגדים מסורתיים, הכוללים לרוב חולצות ומכנסיים בצבעים בהירים, ועשויים לכלול גם כיסויי ראש ופריטים דקורטיביים אחרים, והוא מלווה לרוב בשירה ובמזמורים.

ריקוד הקארימבו מבוצע לעיתים קרובות בפסטיבלים ובחגיגות ברחבי המדינה, ובנוסף לאופיו המסורתי הוא שימש גם כדרך של תושבי פארה לבטא את התנגדותם לדיכוי פוליטי וחברתי.

## קישורים חיצוניים

## הערות שוליים

קטגוריה:מחול
קטגוריה:מוזיקה לטינו-אמריקאית
Poetic Justice

**Poetic Justice** הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, *[[Good Kid, M.A.A.D City]]*. השיר, שהופק על ידי המפיק האמריקאי סקופ דוויל, מכיל הופעת אורח של הראפר הקנדי דרייק. השיר יצא לאור כסינגל הרשמי הרביעי מתוך האלבום, בעקבות התגובה החיובית שקיבל. הוא קרוי על סרט הנושא שם זהה  משנת 1993 בכיכובם של טופאק שאקור וג'נט ג'קסון, המופיעים בעטיפת הסינגל.

## רקע
השיר הופק על ידי סקופ דוויל, איתו לאמאר עבד בעבר בסינגל המוביל "The Recipe". דוויל דגם את "Any Time, Any Place" של ג'נט ג'קסון. לאמאר ודוויל בחרו לדגום את השיר לאחר שהושמע ברדיו במהלך סשן ההקלטות שלהם. בראיון, דוויל נזכר בכמה אמנים שרצו את השיר, בהם הראפר האמריקאי 50 סנט, לפני שבסופו של דבר נתן אותו ללאמאר. ב-26 בינואר 2013, לאמאר ביצע את השיר בסאטרדיי נייט לייב, כמו גם את הסינגל הקודם מהאלבום, "Swimming Pools (Drank)".

## וידאו קליפ
בראיון בדצמבר 2012 הצהיר לאמאר שהווידאו קליפ יצולם "בקרוב". אף על פי שהביע עניין בכך שג'נט ג'קסון בעצמה, שכיכבה בסרט משנת 1993 ממנו נלקח שם השיר, תופיע בקליפ, היא לא הופיע בו בסופו של דבר. הקליפ, בבימויו של לאמאר לצד די.ג'יי. דייב ודיינג'רו קיפאווה, פורסם ב-22 בפברואר 2013. הקליפ כולל הופעות קמע של חבריו של לאמאר, הראפרים ג'יי רוק, YG וגלאסס מאלון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי קנדריק לאמאר
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי ג'נט ג'קסון
קטגוריה:שירים על סרטים
קטגוריה:שירי כסף בממלכה המאוחדת
קטגוריה:שירי פלטינה כפולה בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט
תחנת אוקטיברסקאיה

** אוקטיברסקאיה** (ברוסית: **Октябрьская**) היא תחנת הרכבת התחתית של מוסקבה בקו קולצביה.

תחנת  אוקטיברסקאיה נפתחה ב-1 בינואר 1950, והיא קרויה על שם כיכר אוקטיברסקאיה (כיום כיכר קלוז'סקאיה).

התחנה ממוקמת ברובע יאקימנקה, ויש לה מעבר לתחנה בשם זהה בקו קלוז'סקו-ריז'סקאיה.

לתחנה יש לובי היוצא ללנינסקי פרוספקט ונראה כמו ביתן עם מעברים מקושתים. התחנה היא אתר מורשת תרבותית.

## גלריה

קובץ:Aerial view of Kaluzhskaya Square in Moscow (60342688).jpg|מבט על כיכר קלוז'סקאיה , משמאל לובי התחנה 
קובץ:Okt kol 01.jpg|לובי התחנה  
קובץ:Okt kol 02.jpg|מראה בתוך הלובי


## קישורים חיצוניים

אוקטיברסקאיה
Money Trees

**Money Trees** הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, *[[Good Kid, M.A.A.D City]]*. השיר, שמופיע כרצועה החמישית באלבום, מכיל הופעת אורח של הראפר האמריקאי ג'יי רוק. השיר, שהופק על ידי די ג'יי דהי, מכיל דגימה מתוך שירה של להקת ביץ' האוס, "Silver Soul" מ-2010.

## רקע
השיר עוקב אחר הסיפר של *[[Good Kid, M.A.A.D City]]*, כאשר קנדריק לאמאר מעריך מחדש את מה שקרה בסיפור. הוא מדבר על קיום יחסי מין עם מושא האהבה שלו שריין (Sherane), והולך לספר לחבריו על כך. הוא גם מעריך את מצבו הנוכחי בעיר הולדתו קליפורניה ומשקף את ההנצחה של דודו לאחר שנורה. בסוף השיר, אימו של לאמאר מתקשרת אליו שוב ומבקשת ממנו להחזיר את המכונית שלה, נושא שחוזר על עצמו בסיפור. אביו שכח מהדומינו שרצה עד לשלב זה בסיפור, מה שמרמז שלאמאר "היה מחוץ לבית למשך זמן מה, מסתובב ומנסה להבין את חייו, לאחר שזה עתה הותקף מחוץ לבית של שריין".

## קבלה ביקורתית
השיר זכה לשבחים ממבקרי המוזיקה. מגזין XXL ראה את השיר כ"סיפור על שאיפותיו של הפעלתן". הקטע זכה במיוחד לשבחים מהמבקרים על הופעת האורח של ג'יי רוק. בקומפלקס צוין לשבח הבית של ג'יי רוק, תוך שדורג כהופעת האורח העשירית בטיבה לשנת 2012, ותואר כ"כוכבי".

## הצלחה מסחרית
אף על פי שלא יצא כסינגל, השיר שהה כשבעה שבועות במצעדים בארצות הברית והגיע בשיאו למקום ה-19 במצעד השירים מתחת להוט 100.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירי ג'יי רוק
קטגוריה:שירים באנגלית
קטגוריה:שירים על מוות
קטגוריה:שירים על מיניות
קטגוריה:שירים על מכוניות
קטגוריה:שירים על כסף
קטגוריה:שירים על עצים
קטגוריה:שירי פלטינה בארצות הברית
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
ללא כימיקלים

**ללא כימיקלים** הוא מונח המשמש בעולם הפרסום והשיווק, כדי לרמוז שמוצר בטוח, בריא או ידידותי לסביבה מכיוון שהוא מכיל רק רכיבים טבעיים. מנקודת מבט כימית המונח מוטעה, שכן כל החומרים והעצמים ביקום מורכבים לחלוטין רק מכימיקלים (או תערובות כימיקלים) ואנרגיה. המונח "כימיקל" מציין חומר שהרכבו ידוע, ומכאן שכל החומרים, כמו מים ואוויר הם כימיקלים או תערובות כימיקלים.

השימוש במונח בתחום הפרסום כדי לציין שהמוצר אינו מכיל מרכיבים סינתטיים והיחס של ארגון ה-ASA אליו בממלכה המאוחדת זכה לביקורות קשות.

ממחקר שערך הכימאי גייל ניקול בשנת 1997על הבנת המונח "כימיקל" בקרב בוגרי אוניברסיטה אמריקאים עלה כי "אנשים עשויים להחזיק בהגדרה מדעית ובהגדרת של הדיוטות של כימיקל מבלי לקשר בין השניים בשום צורה. הם עשויים להבחין במודע או שלא במודע. למונח 'כימיקל' יש קונוטציות שונות בהתאם למצב."

## ראו גם
* כימופוביה
* פנייה אל הטבע

## הערות שוליים

קטגוריה:פרסום
קטגוריה:כימיה
נאדי בארץ הצעצועים (סדרת טלוויזיה, 1998)

**נאדי בארץ הצעצועים** (באנגלית: **The Noddy Shop**) היא סדרת סטופ מושן קנדית לילדים ששודרה במקור בין השנים 1998 ל-1999 בערוץ הקנדי TVOntario. הסדרה, המיועדת לילדים בגילאי הגן, מבוססת על סדרת ספרי נדי מאת הסופרת הבריטית איניד בלייטון. הסדרה שילבה קטעי לייב אקשן עם אנימציית סטופ מושן.

בישראל הסדרה שודרה בדיבוב לעברית בשנת 2002 בערוץ הופ!.

## תקציר העלילה
עלילת הסדרה מתרחשת בחנות צעצועים קסומה בה הצעצועים מתעוררים לחיים כאשר בני האדם אינם בסביבה. הדמות המרכזית בסדרה היא בובת העץ נאדי אשר גרה בחנות הצעצועים. הצעצועים נוהגים לתקשר זה עם זה, לספר סיפורים זה לזה, ולשיר, ולעיתיים משוחחים עם הילד רובי.

הסדרה עוסקת לעיתים רבות בפתרון בעיות, עבודת צוות והבנת רגשות הם מרכזיים בנרטיב של התוכנית.

## דמויות
* **נאדי** - הדמות המרכזית בסדרה. נאדי הוא בובת צעצוע מעץ. נאדי הוא טוב לב, שמח, ומנסה תמיד לסייע לחבריו. הוא נוסע במכונית אדומה קטנה ובכל פרק הוא יוצא להרפתקאות שונות יחד עם חבריו בארץ הצעצועים.
* **אוזניון** - בובת גמד ידידותית וחבר טוב של נאדי.
* **רובי** - ילד צעיר שמבקר לעיתים קרובות בחנות הצעצועים ולפעמים מסוגל לשוחח עם הצעצועים.

## מדבבים
* עדי לב
* דורון בן עמי
* בני נדלר - כלבומט
* חן ליאוני
* עמי מנדלמן - שרמן

## שידור הסדרה

## קישורים חיצוניים

## הערות שוליים

קטגוריה:נאדי
קטגוריה:ערוץ הופ!: תוכניות רכש
קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות בכיכובן של בובות
M.A.A.D City

**M.A.A.D City** (מעוצב כ-**m.A.A.d City**) הוא שיר של הראפר האמריקאי קנדריק לאמאר, מתוך אלבום הבכורה שלו בחברת תקליטים גדולה, *[[Good Kid, M.A.A.D City]]*. השיר, שמופיע כרצועה השמינית באלבום, מכיל הופעת אורח של הראפר האמריקאי אם סי אייט. החלק הראשון של השיר הופק על ידי מפיקי טופ דואוג אנטרטיינמנט THC וסאונווייב והחלק השני על ידי טרייס מרטין. השיר הגיע בשיאו למקום ה-75 במצעד הבילבורד הוט 100.

## רקע
בשיר מספר לאמאר את סיפור חינוכו בקומפטון ותוצאותיו. בשיר משתתף אם סי אייט מהרכב הגנגסטה ראפ האמריקאי Compton's Most Wanted . השיר כולל גם קולות רקע נוספים של הראפר סקולבוי קיו, שמבצע את האד-ליבס המוכרים שלו במהלך הפזמון. הוא גם הסביר כי "M.A.A.D" הם ראשי תיבות של "My Angels on Angel Dust". ראשי התיבות ידועים גם כ-"My Angry Adolescence Divided".

בשיר, לאמאר מדבר על נסיעה בשדרות רוזקראנס בקומפטון, מתייחס לעישון הפנציקלידין בשיר "The Art of Peer Pressure", ומדבר על פיטוריו מעבודתו בגלל שוד. לאמאר מדבר גם על כך שראה את דודו נורה בדוכן המבורגרים מקומי. השיר מציג את השינוי האקלימי האלים בסיפור של *[[Good Kid, M.A.A.D City]]*.

## קבלה ביקורתית
השיר זכה להערכה רבה ממבקרי המוזיקה, ששיבחו את ההפקה והביצועים של שני הראפרים. מגזין XXL תיאר את השיר כ"שיא היצירתי וה'קולנועי' של האלבום". דייוויד אמידון מ-PopMatters שיבח את הפקת השיר, באומרו: "זה מרגיש כאילו ל-*[[The Chronic]]* נולד ילד עם ''2001''". אנדרו נוסניצקי מ-Spin תיאר את הופעתו של אם סי אייט כ"גניבת ההצגה". מגזין קומפלקס דירג את השיר במקום ה-25 ברשימת 50 השירים הטובים ביותר לשנת 2012.

## הצלחה מסחרית
באוקטובר 2012, מיד לאחר צאתו של *[[Good Kid, M.A.A.D City]]*, נכנס השיר לראשונה למצעד הבילבורד הוט 100 במקום ה-94 עקב הורדות רבות. מסיבות שאינן ידועות, השיר נכנס בשנית לבילבורד הוט 100 ב-8 בספטמבר 2013, במקום ה-98. בעקבות הביצוע של לאמאר לשיר בטקס פרסי גראמי ה-56, השיר נכנס מחדש למצעד, והגיע בשיאו למקום ה-75.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים על אלימות
קטגוריה:שירים על מוות
קטגוריה:שירים על פשע
קטגוריה:שירים על קליפורניה
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
רצח אליזבת אולטן

**רצח אליזבת אולטן** היא פרשיית רצח בה אליזבת אולטן (15 בדצמבר 1999 – 21 באוקטובר 2009), בת ה-9, נרצחה על ידי שכנתה בת ה-15, אליסה בוסטמנטה (נולדה ב-28 בינואר 1994) בעיר סיינט מרטינס שבמדינת מיזורי ב-21 באוקטובר 2009.

בוסטמנטה הובילה את אולטן ליער, שם היא חנקה ודקרה אותה למוות. הסיבות לרצח היו נטיות אלימות מהן הרוצחת סבלה וכן רצונה לרצוח על מנת לחוות תחושת ריגוש מהמעשה. בוסטמנטה נעצרה ונמצאה אשמה ברצח מדרגה שנייה וברצח באמצעות כלי נשק  בבית המשפט . על בוסטמנטה נגזר מאסר עולם עם אפשרות לשחרור על-תנאי בשנת 2024. למרות זאת, בעקבות סעיף אחזקת הנשק, בוסטמנטה תיאלץ לבלות 30 שנה עוקבות במאסר. היא תוכל להשתחרר מבית הסוהר רק בשנת 2054, כאשר היא תגיע לגיל 60.

## הרצח
אליזבת אולטן בת ה-9 התגוררה במרחק של ארבעה בתים מביתה של הרוצחת, אליסה בוסטמנטה. ב-21 באוקטובר 2009, אליסה שכנעה את אחותה הצעירה להציע לאליזבת לבלות איתה באחד היערות הסמוכים. בהגיען ליער, אליסה חנקה את אליזבת, שיספה את גרונה ודקרה אותה שמונה דקירות בחזה. לאחר המעשה, אליסה קברה את אליזבת בקבר אותו היא חפרה כחמישה ימים קודם לכן ולאחר מכן כיסתה אותו בעלים.

## הרוצחת
הוריה של אליסה דיילין בוסטמנטה הביאו לעולם את אליסה ואחיה (אמה ונתניאל) עוד כשהיו בגיל ההתבגרות. בשנת 2002, אמם של הילדים הייתה מכורה לסמים ואלכוהול ואביהם ריצה עונש מאסר באשמת תקיפה. בעקבות זאת, המשמורת על הילדים ניתנה לסבה וסבתה של אליסה, גרי וקרן ברוק. בסביבות שנת 2007, אליסה אושפזה בבית חולים פסיכיאטרי לאחר ניסיון התאבדות שנכשל. בהמשך, חבריה סיפרו שהיא הייתה מראה להם צלקות שנוצרו בעקבות ניסיונות התאבדות חוזרים. בפרופיל שלה באתר Youtube, היא כתבה את המילה "cutting" (חיתוך) תחת הסעיף "תחביבים". בנוסף, היא פרסמה תמונה של עצמה ברשתות החברתיות בה היא מצמידה את ידה לראשה ועושה "מחוות אקדח".

לאחר הרצח, אליסה תיעדה את תחושותיה ביומנה האישי (למרות שבהמשך ניסתה למחוק את המלל):

לאחר מכן, אליסה הלכה לנשף ריקודים אותו ארגנה הכנסייה (אליסה פקדה כנסייה מקומית בשם "כנסיית המושיע") בזמן שהמשטרה חיפשה אחר אולטן הנעדרת.

## משפט, הרשעה וערעור
משפטה של אליסה החל ב-17 בנובמבר 2009 בו היא טענה לחוסר אשמה ונשפטה על רצח מדרגה ראשונה ורצח באמצעות כלי נשק (הרצח התבצע באמצעות סכין). בינואר 2012, אליסה חתמה על הסדר טיעון והאישום נגדה הופחת לרצח מדרגה שנייה ורצח באמצעות כלי נשק. מספר שבועות לאחר מכן, היא נמצאה אשמה ונשלחה למאסר עולם עם אפשרות לשחרור על-תנאי וכן למאסר עוקב של 30 שנה.

אליסה הגישה ערעור על גזר דינה, אך הוא נדחה בחודש מרץ 2014.

אמה של הקורבן, פטרישיה פרייס, הסכימה למשוך את התביעה שהיא הגישה נגד אליסה בתנאי שהאחרונה תשלם לה תמלוגים עבור עיבודים שייעשו על פרשת הרצח.

מומחים לבריאות הנפש איבחנו את אליסה כסובלת מדיכאון קליני וכן מהפרעת אישיות גבולית.

## בתרבות הפופולרית
הרצח סוקר בתוכנית שעוסקת בפשע אמיתי בשם "".

ב-19 באוקטובר 2012, נעשה סרט בשם "" שמבוסס באופן רופף על פרשיית הרצח.

הפרק החמישי בעונה הראשונה של התכנית "Kids Who Kill" עסק בפרשיית הרצח.

באוקטובר 2021, פורסם פרק העוסק בפרשיית הרצח בפודקאסט "בואי נדבר רצח" אותו מנחות קרן סיאורדיה ושלי שמורק.

## קישורים חיצוניים
* סרטון הסוקר את פרשת הרצח באתר Youtube.
*  
* אליסה בוסטמנטה

## הערות שוליים

קטגוריה:רצח בארצות הברית
קטגוריה:רצח ילדים
קטגוריה:מיזורי
קטגוריה:2009 בארצות הברית
The Hunchback of Notre Dame

**The Hunchback of Notre Dame: An Original Walt Disney Records Soundtrack** הוא פסקול סרט האנימציה של דיסני משנת 1996, "הגיבן מנוטרדאם". הוא כולל שירים שנכתבו על ידי אלן מנקן וסטיבן שוורץ עם ביצועים מאת פול קנדל, דייוויד אוגדן סטיירס, טוני ג'יי, טום הולס, היידי מולנהאואר, ג'ייסון אלכסנדר, מרי וויקס ומרי סטאוט, יחד עם סינגלים של All-4-One/איטרנל, ונעימת הסרט שהולחנה על ידי אלן מנקן.

הסינגל "Someday" שבוצע במקור על ידי להקת הבנים All-4-One בארצות הברית, בוצע מחדש על ידי להקת ה-R&B הבריטית איטרנל לקראת היציאה בבריטניה. לואיס מיגל הקליט את הגרסה בספרדית בשם "Sueña", שהפך ללהיט גדול באמריקה הלטינית. האלבום יצא ב-28 במאי 1996 על ידי וולט דיסני רקורדס, והגיע למקום ה-11 בבילבורד 200.

בשנת 2021, יצאה מחדש גרסה של הפסקול כחלק מ-"Walt Disney Records: The Legacy Collection" של דיסני. בנוסף לשירים המלאים ולנעימות, ערכת שני הדיסקים כוללת גרסאות דמו של השירים.

## רשימת רצועות

## גרסה עברית

עם צאת הסרט יצאה גם מהדורה עברית של שירי הסרט תחת חברת הד ארצי. במהדורה זו, כל הקטעים האינסטרומנטליים אוחדו לרצועה אחת נפרדת.

## תארים ומכירות

## קישורים חיצוניים

## הערות שוליים

קטגוריה:פסקולי סרטי אנימציה של דיסני
קטגוריה:פסקולי סרטים
קטגוריה:אלבומים שהופקו על ידי אלן מנקן
קטגוריה:פסקולי וולט דיסני רקורדס
דמיטרי פטרושב

**דמיטרי ניקולאייביץ' פטרושב** (ברוסית: **Дми́трий Никола́евич Па́трушев**; נולד ב-13 באוקטובר 1977 בלנינגרד, רוסיה הסובייטית ברית המועצות) הוא מדינאי רוסי, המכהן כסגן ראש ממשלת רוסיה ממאי 2024. שימש קודם לכן כחבר בדירקטוריון גזפרום, יושב ראש בנק החקלאות הרוסי וכשר החקלאות הרוסי.

ידוע כבנו של ניקולאי פטרושב, ראש שירות הביטחון הפדרלי הרוסי משנת 2000 עד 2008 ומזכיר המועצה לביטחון לאומי של רוסיה משנת 2008 עד 2024.

## השכלה
בשנת 1999 סיים את לימודיו באוניברסיטה הממלכתית לכלכלה וניהול במוסקבה עם תואר במנהל עסקים. בשנים 2002–2004 למד באקדמיה הדיפלומטית של משרד החוץ הרוסי עם תואר בכלכלה עולמית. בשנת 2006 סיים את לימודיו באקדמיית שירות הביטחון הפדרלי של רוסיה.

## קריירה
### קריירה מוקדמת, בנקאי
בשנים 1999–2002 עבד במשרד התחבורה של רוסיה ולאחר בשנת 2004 הצטרף לבנק VTB. בשנת 2007, מונה לסגן נשיא הבנק.

בשנים 2010–2018 שימש כיו"ר הדירקטוריון וחבר מועצת הפיקוח של בנק החקלאות הרוסי. תחת פטרושב, הבנק הגדיל את מספר המוצרים והשירותים, הן עבור אנשים פרטיים והן עבור עסקים. כמו כן הושקו פרויקטים בתחומי ביטוח והשקעות. גם היקף התמיכה במכלול החקלאי והתעשייתי גדל. משנת 2010 עד 2017, תיק ההלוואות של הבנק גדל פי ארבעה. בשנת 2017, זה הסתכם בסכום של 2.97 טריליון רובל. מ-2016 עד 2021, שימש כחבר במועצת המנהלים של תאגיד גזפרום. בשנת 2015, התאחדות הבנקים הרוסיים הכתירה אותו כ"בנקאי השנה". שנה לאחר מכן הוענק לו עיטור הכבוד.
### שר החקלאות
ב-18 במאי 2018 הוא מונה לשר החקלאות של הפדרציה הרוסית בממשלת מדבדב השנייה, ב-21 בינואר 2020 מונה מחדש לתפקיד זה, בממשלת מישוסטין הראשונה. תחת פטרושב פותחה התוכנית הממלכתית "פיתוח משולב של שטחים כפריים" ועד סוף 2020, התכנית כיסתה 82 מחוזות והשפיעה על 6 מיליון איש ממגזר החקלאות.

בשל תמיכתו במלחמת אוקראינה–רוסיה הוטלו עליו סנקציות אישיות במסגרת העיצומים הבינלאומיים שהטילו האיחוד האירופי, הממלכה המאוחדת, ארצות הברית, קנדה, שווייץ, אוסטריה, יפן, אוסטרליה, אוקראינה וניו זילנד.

## משפחתו
הוריו הם ילנה פטרושבה, רופאה במקצועה ועובדת בנק VTB וניקולאי פטרושב, מדינאי ויושב ראש המועצה לביטחון לאומי של רוסיה. כיהן כראש שירות הביטחון הפדרלי הרוסי משנת 2000 עד 2008.

אחיו הצעיר אנדריי פטרושב הוא איש עסקים ששימש כסמנכ"ל גזפרום נפט ומנכ"ל "המרכז למיזמים ארקטיים".

## קישורים חיצוניים

* דמיטרי פטרושב באתר ממשלת רוסיה

קטגוריה:סנקט פטרבורג: אישים
קטגוריה:פוליטיקאים רוסים
קטגוריה:כלכלנים רוסים
קטגוריה:בנקאים רוסים
קטגוריה:גזפרום: אישים
פ
קטגוריה:סגני ראש ממשלת רוסיה
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1977
גילוף

ממוזער|276x276 פיקסלים| תקרת מקדשי דילווארה ג'יין מפורסמת בשל גילופי האבן יוצאי הדופן שלה ועיצובה האדריכלי הייחודי.
[ממוזער|376x376 פיקסלים| גילוף [סקלרים|סקלרי בעץ]]
ממוזער|333x333 פיקסלים| שער סקלרי מגולף
**גילוף** היא פעולת השימוש בכלים במטרה לעצב משהו העשוי מחומר על ידי גירוד והסרת חלקים מחומר זה. ניתן ליישם את הטכניקה על כל חומר מוצק מספיק כדי להישאר מוצק ולא להתפורר גם כאשר הוסרו ממנו חלקים, ועם זאת רך דיו כדי לגרד חלקים ממנו עם כלים זמינים. גילוף, כאמצעי להכנת פיסול באבן או בעץ, נבדל משיטות המשתמשות בחומרים רכים וניתנים לגימור כמו חרס, פירות וזכוכית מותכת, אשר אפשר לעצבם בקלות על ידי לישה בעודם רכים ואז להתקשות ולהתקבע בצורות שעוצבו על החומר. גילוף, לעיתים קרובות, דורש הרבה יותר עבודה מאשר שיטות המשתמשות בחומרים ניתנים ללישה.

ישנם מספר סוגי גילוף, וביניהם:
* גילוף בעצמות
* גילוף בפירות
* גילוף בדלעת (לדוגמה יצירת ג'ק-או-לנטרן)
* פיסול בקרח
* גילוף באבן
** פטרוגליף
* גילוף בעץ
* גילוף באבן

## היסטוריה
### גילוף באבן
שרידים של חפצי אבן מגולפים וכלים שנוצרו במהלך תקופת האבן (מבערך 10,000 לפנה"ס עד 2,000 לפנה"ס לערך) מהווים ראייה לכך שתרבויות עתיקות באזורים רבים בעולם גילפו באבן.

הטכניקות העתיקות ששימשו בגילוף באבן השתנו מעט במהלך ההיסטוריה העתיקה עד לימי הביניים. במיוחד בולטת השפעת הפיסולים של תרבויות מצרים העתיקה, המזרח הקרוב, היווני והרומי, על גילוף האבן של אירופה במהלך ימי הביניים.

במהלך ההיסטוריה, גילופים המיוחדים לתקופות מסוימות יצרו סגנונות אמנותיים מיוחדים, ובנוסף היה שימוש בכלים ייחודיים לאותה התקופה.

### גילוף בעץ

שרידים לגילוף עתיק בעץ קיימים כבר מהתקופה הפלאוליתית, ונעשה בו שימוש נרחב בתרבות מצרים העתיקה. בנוסף נעשה שימוש רחב בגילוף בעץ בתרבות הגותית.

## ראו גם
* פיסול
* תחריט

## הערות שוליים

קטגוריה:אמנות
קטגוריה:אמנות חזותית
קטגוריה:תהליכי ייצור
קטגוריה:עיבוד מכני
פרס גלובוס הזהב למיני-סדרה או סרט טלוויזיה הטוב ביותר

**פרס גלובוס הזהב למיני-סדרה, סדרת האנתולוגיה או סרט טלוויזיה הטוב ביותר** הוא אחד מפרסי גלובוס הזהב השנתיים המוענקים למיני-סדרה או לסרט הטלוויזיה הטובים ביותר.

## זוכים ומועמדים

## שיאני מועמדויות
### תוכניות
* **4 מועמדויות:** סיפור פשע אמריקאי ופארגו
* **2 מועמדויות:** פשע אמריקאי, אימה אמריקאית, קצה האגם, בלש אמיתי ומפלצות

## שיאני זכיות
### תוכניות
* **2 זכיות:** סיפור פשע אמריקאי

### רשתות טלוויזיה
* HBO – 20
* ABC – 7
* CBS – 5
* PBS – 4
* FX – 3
* NBC – 3
* נטפליקס - 2
* פריים וידאו - 1
* שואוטיים – 1
* ערוץ סאנדאנס – 1
* TNT – 1

## ראו גם
* פרס אמי לבידור בפריים טיים למיני-סדרה הטובה ביותר

## קישורים חיצוניים

## הערות שוליים

זוכי פרס גלובוס הזהב - מיני-סדרה או סרט טלוויזיה הטוב ביותר
קטגוריה:פרס גלובוס הזהב
לאסלו ארדש

**לאסלו ארדש** (בהונגרית: **Erdős László**; בודפשט, 20 ביולי 1913 – בודפשט, 27 במרץ 1997) היה סופר, משורר, עיתונאי יהודי-הונגרי ניצול שואה. פורסמו עשרות מעבודותיו/כתביו וזכה בפרסים חשובים כגון פרס אטילה יוז'ף (פעמיים) שהוא הפרס הספרותי הגבוה בהונגריה.

## קורות חיים
לאסלו ארדש נולד במשפחה יהודית כבנם של מיקשה ארדש ושל קארולינה דויטש. הוא השתתף בתנועה הקומוניסטית הבלתי חוקית משנת 1931. סיים את בחינות הבגרות באותה השנה והתחיל לעבוד להתמחות בדפוס במקביל ללימודיו האקדמיים. ב-1935 קיבל תואר במשפטים. הוא נתפס ב-1942 הן בשל יהדותו והן בשל פעילותו הבלתי חוקית ונידון למאסר עולם. הוא גורש לדכאו ב-1944, שרד ושוחרר ב-1945 בסיום מלחמת העולם השנייה. תחילה היה ראש מחלקת התרבות של "אגודת הנוער הדמוקרטית ההונגרית" (MADISZ), לאחר מכן עבד ב"חברת הסרטים הוניה" (Hunnia). מ-1950 עבד בהוצאת הספרים של האוניברסיטה ומ-1953 באגודת הסופרים ההונגרית. משנת 1957 היה העורך ולאחר מכן העורך הראשי של "הוצאת הספרים מגווטה" (Magvető Könyvkiadó). משנת 1964 היה ארדש חבר צוות המערכת של כתב העת "האוניברסיטה לרפואה". משנת 1972 היה יועץ מחלקת העיתונות של חברת הביטוח הממלכתית של הונגריה (חברת הביטוח היחידה למעשה). הוא פרש ב-1974.
שמאל|ממוזער|302x302 פיקסלים| לוח הזיכרון של לאסלו ארדש (ברובע 7, רחוב הרנאד 43)

## כתביו
* אישטוק השוטה בבחירות השופטים (דרמה, 1946)
* בקצה הכפר נמצאת ה-vasvella. . . סצנה דרמטית מתקופת מרד הכולרה; הוצאת סיקרה, בודפשט 1947 (מחזות, סצנות, משחקים)
* הפיל של קיסר סין (אגדות, 1955)
* אמנות מסוכנת (רומן, 1955)
* מכתבים לווינה (רומן איגרות, 1958)
* מצפון (רומן, 1958)
* סיזיפוס (סיפור קצר, רומן קצר, 1959) (גם ברומנית)
* הנמלט (רומן, 1960, 1968)
* איש שחי בתוכנו פעם. סיפור השחרורים שלי. האושר של שאנדור הורבאט (רומנים קצרים, 1963)
* משהו מתבשל. מאבק לריאליזם סוציאליסטי (מחקר, 1964)
* סיפורו של לילה אחד (רומן, 1965)
* פרופסור טקיטוס. השקר האחרון (סיפורים קצרים, 1966)
* תיק הגדוש (טרילוגיית רומנים, 1967)
* היובל של הפרופסור (רומן, 1969)
* נחיתת אונס (רומן פנטזיה לנוער, 1971)
* גור הכלבים האלוהי (רומן, 1973)
* אגדות רחוב הבתולה (רומן, 1977) (גם בפולנית)
* שושלת קאפאיאג (רומן, 1980)
* בן המכשפה (רומן, 1983)
* ליל האולרים (זיכרונות, 1984)
* האגדה של סבריאנץ' (רומן, 1997)

## פרסים
* פרס אטילה יוז'ף (1956, 1959)
* עיטור מסדר העמל דרג זהב (1983)
* אזרחות כבוד של ארז'בטווארוש (2003) (לאחר מותו)

## ראו גם
* החברה ההונגרית להיסטוריה של המדע
* תולדות הספרות ההונגרית
* סופרים הונגרים בני זמננו
## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:משוררים יהודים הונגרים
קטגוריה:קומוניסטים יהודים הונגרים
קטגוריה:אסירים במחנה הריכוז דכאו
קטגוריה:ניצולי השואה: הונגריה
קטגוריה:בוגרי אוניברסיטת אטווש לוראנד בודפשט
קטגוריה:יהודים זוכי פרס אטילה יוז'ף
קטגוריה:משפטנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1913
קטגוריה:הונגרים שנפטרו ב-1997
מכוורת

[שמאל|ממוזער|מכוורת ב[קרוליינה הדרומית|דרום קרולינה; כוורות מסוג לנגסטרו על משטחים.]]
**מכוורת** היא מקום שבו מרוכזות מספר כוורות של דבורי דבש, ובו מתבצעות רוב עבודות הדבוראי. מכוורות מגיעות בגדלים רבים ויכולות להיות כפריות או עירוניות בהתאם לפעולת ייצור הדבש. יתר על כן, מכוורת עשויה להתייחס לכוורות של חובבים או לאלה המשמשות לשימוש מסחרי או חינוכי. מכוורת יכולה יכול להיות גם מבנה חסר קירות, מקורה, בדומה לביתן שבו שוכנים כוורות, או מבנה סגור עם פתח המכוון את נתיב המעוף של הדבורים.

## קישורים חיצוניים

קטגוריה:דבוראות
אינטרקיור

250px|ממוזער|שמאל|הנהלת אינטרקיור בפתיחת המסחר במניותיה בבורסה לניירות ערך בתל אביב
**אינטרקיור בע"מ** (באנגלית:**InterCure**) היא חברה ציבורית ישראלית לגידול ואספקת קנאביס למטרות רפואיות, ברישיון ובפיקוח משרד הבריאות, הפועלת מאז שנת 1994. ניירות הערך של החברה נסחרים בבורסה לניירות ערך בתל אביב, בנאסד"ק ובבורסה לניירות ערך של טורונטו.

## על החברה
חברת אינטרקיור נוסדה בנובמבר 1994, כחברת השקעות בתחום הביומד. בין החזקותיה היו 17.25% מחברת רג'נרה, שעסקה בפיתוח תרופות למחלות מערכת העצבים המרכזית, והחזיקה 9.3% בנובלוס העוסקת בדיאגנוסטיקה למחלת הסרטן.

ביוני 2018 רכשה את חברת קנדוק בע"מ, שהתאגדה כחברה במרץ 2010 ועסקה בתחום הקנביס. באמצעות חברה זו וחברות בנות אחרות עוסקת אינטרקיור במחקר, טיפוח, גידול, יבוא, ייצור, ייצוא, שיווק, הפצה ומכירה של מוצרי קנאביס רפואי. יושב ראש החברה מאז מרץ 2019 הוא אהוד ברק. מנכ"ל החברה הוא אלכסנדר רבינוביץ.

בנובמבר 2018 דיווחה החברה על גיוס של 17 מיליון דולר במסגרת הנפקה פרטית. ביוני 2020 גייסה החברה 38 מיליון ש"ח.

ב-1 בספטמבר 2021 החלו מניות החברה להיסחר בנאסד"ק, במקביל למסחר בהן, שהחל קודם לכן, בבורסה לניירות ערך בתל אביב ובבורסה לניירות ערך של טורונטו.

לחברה 11 חברות בנות עיקריות:
* קנדוק בע"מ (Canndoc): נוסדה במרץ 2010 ונרכשה על ידי אינטרקיור ביוני 2018. עוסקת בייצור ייצוא והפצה של קנביס רפואי.
* כאן-עולם (Cannolam): רשת בתי מרקחת בישראל להפצה של קנביס רפואי במותג "גבעול". אינטרקיור רכשה את השליטה בה ביולי 2020.
* פרמזון רוקחות בע"מ: נוסדה ביוני 2010. עוסקת בהפצה של קנביס רפואי לבתי מרקחת בישראל.
* ביו מקס פארם (Bio Max Pharm): שותפות המפעילה שני בתי מרקחת, בחולון ובראשון לציון.
* קלאב פארם בע"מ: נוסדה בנובמבר 2001. מפעילה בית מרקחת לקנביס רפואי בקניון M הדרך.
* מיי בנימינה קלאב פארם 2022 בע"מ: נוסדה בינואר 2022. מפעילה בית מרקחת לקנביס רפואי בבנימינה.
* הלו מדיקל (Hello Medical): שותפות המפעילה מרכז לייעוץ בטיפול בקנביס רפואי.
* גרין לוג גלובל בע"מ (GreenLog Global): נוסדה ביוני 2020. עוסקת בהפצה של קנביס רפואי לבתי מרקחת בישראל.
* בית מרקחת דורון בע"מ: נוסדה בדצמבר 2005. מפעילה בית מרקחת לקנביס רפואי ברעננה. 
* בית מרקחת מעיין חיים 2015 בע"מ: נוסדה במאי 2015. מפעילה בית מרקחת לקנביס רפואי בבית דגן.
* בית מרקחת אחוזה ד.י בע"מ: נוסדה באוקטובר 2010. מפעילה בית מרקחת ברעננה.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות בתחום הקנאביס
קטגוריה:הרצליה: חברות
קטגוריה:חברות ישראליות הנסחרות ביותר מבורסה אחת
קטגוריה:ישראל: חברות שהוקמו ב-1994
ג'וזפה באוסיליו

**ג'וזפה באוסיליו** (באיטלקית: **Giuseppe Bausilio**; נולד ב-20 ביוני 1997) הוא שחקן, רקדן וזמר שווייצרי. באוסיליו גילם דמויות שונות בתיאטרון, בהן דמותו של בילי ב"בילי אליוט - המחזמר" ושל רייס ודייבי במחזמר "נערי העיתונים". בנוסף, ידוע בשל תפקידו כאלפי בעונה הרביעית של סדרת הנעורים הקנדית "נולדו לרקוד".

## קריירה
את הקריירה המקצועית שלו באוסיליו התחיל בהשתתפות באופרות ובמופעי בלט בתיאטרון ברן  ובתיאטרון "אם קיפיטום" שבעיר הולדתו ברן בשווייץ.

בשנת 2010, לאחר שהגיע למקום השלישי בתחרות ריקוד, באוסיליו הוזמן לאודישן עבור התפקיד של בילי במחזה "בילי אליוט - המחזמר". לאחר האודישן הוא לוהק להפקת המחזמר בשיקגו. הוא הופיע בהפקה זו עד תחילת אוקטובר באותה שנה, ואז הצטרף להפקה של סיבוב ההופעות הלאומי של המחזמר.

במאי 2011 נודע כי באוסיליו יהיה הבא לגלם את דמותו של בילי בהפקה של ברודוויי ל-"בילי אליוט - המחזמר", ויחליף את ג'ייקוב קלמנטה  שעזב. הופעתו הראשונה במחזמר בברודוויי התקיימה ביולי באותה שנה, והוא המשיך להופיע בהפקה עד נובמבר 2011. באוקטובר 2013 באוסיליו החל לגלם את דמותו של רייס במחזמר "נערי העיתונים".

בשנת 2016 ג'וזפה השתתף בעונה הרביעית של סדרת הדרמה הקנדית "נולדו לרקוד", בה גילם את דמותו של אלפי.

בשנת 2020 הופיע בתפקיד הראשי בסרט המוזיקלי העצמאי בבימויו של מייקל פיורלי "Ode to Passion" , שעלה לשירות הסטרימינג אמזון פריים וידאו.

## תפקידים בתיאטרון

## פילמוגרפיה
### קולנוע

### טלוויזיה

## פרסים
* תחרות הג'אז של ברן – מקום 1
* תחרות הבלט העולמית Ravenna Youth America Grand Prix – מקום 2 (2008)
* גרנד פרי אמריקה לנוער (תחרות הריקוד העולמית) – מקום 3 (2009)
* Concour Le Chausson (תחרות הריקוד של פריז) – מקום 1 (2009)
* MAB, פרס הבלט הבינלאומי ע"ש מריה אנטונייטה ברלוסקוני – מקום 1 (2010)
* גרנד פרי אמריקה לנוער (בלט) – מקום 3 (2011)
* גרנד פרי אמריקה לנוער (ריקוד) – מקום 3 (2011)
* גרנד פרי אמריקה לנוער (ריקוד) – מקום 2 (2012)
* תחרות "LES CHAUSSON D'OR" של פריז – מקום 2 (2012)

## קישורים חיצוניים

## הערות שוליים

קטגוריה:רקדני בלט
קטגוריה:שחקני קולנוע וטלוויזיה שווייצרים
קטגוריה:שחקני תיאטרון שווייצרים
קטגוריה:שווייצרים שנולדו ב-1997
אלישע קלי

**אלישע (קופילוב) קלי** (9 ביוני 1926 – פברואר 2010) היה דוקטור להנדסת מים מהטכניון וממקימי קיבוץ נירים. לקח חלק בתכנון תשתיות המים המשמעותיות בישראל. חיבר ספרים רבים בתחום הנדסת המים.

## קורות חיים
נולד בשנת 1926 בתל אביב. למד בבית חינוך לילדי עובדים ובתיכון חדש.

התגייס בגיל 17 לפלמ"ח בשנת 1943. הוכשר כלוחם בהכשרת שער העמקים של תנועת השומר הצעיר בפלוגה ו' של חטיבת הנגב והשתתף במבצע הקמת אחת עשרה הנקודות בנגב. לקח חלק בהגנה על קיבוץ נירים במהלך מלחמת העצמאות, שם הכיר את פנינה, מי שלימים תהיה אשתו, גם היא חברת פלמ"ח. במילואים מילא תפקיד סמל וקצין במערך הג"א.

היה חבר בקיבוץ נירים בין השנים 1950-1957.

בשנת 1949 שוחרר משירותו עקב מחלת אמו. לאחר מכן החל את לימודיו בטכניון בחיפה אותם סיים בשנת 1955. למד תואר שני בחקר ביצועים בגלאזגו, סקוטלנד בשנת 1967, ובשנת 1988 תואר שלישי בניהול משאבי מים בקליפורניה.

לאחר שעזב את נירים הצטרף אלישע קלי לתה"ל ולקח חלק בתכנון המוביל הארצי, תעלת הימים ופרויקטים רבים בארץ ובעולם. ב-1960 נמנה עם הצוות הראשון של החברה שיצאו לחו"ל, ולקח חלק בהקמת תשתיות המים בניגריה שזכתה בעצמאותה.

שימש כמהנדס מים עצמאי, מנכ"ל סניף ישראל בחברת BEC של חיים בן עזרא, גם הוא יוצא תה"ל, ויועץ ראשי בחברת UNDP.

## ספריו
* **המאבק על המים**, תשכ"ה, הוצאת הקיבוץ המאוחד.
* **מים בשלום**, 1989, הוצאת ספרית פועלים.
* **משאב במחסור**, 1997, המכון למחקר המים - הטכניון.
* **כאן ובארצות רחוקות**, 2001, הוצאת תורגמן.
* **משק המים הלאומי**, 1996, הוצאת הרשות לתכנון לאומי וכלכלי.
* **תפעול אופטימלי של מערכות השקיה קיימות**, 1973, הוצאת משרד החקלאות.

## חיים אישיים
אלישע קלי היה נשוי לפנינה והיה אב למיכל ויוסי. התגורר ברמת השרון עד לפטירתו בפברואר 2010. הובא למנוחות בבית הקברות מורשה בעיר.

## קישורים חיצוניים
*
* 

קטגוריה:מהנדסים ישראלים
קטגוריה:לוחמי ההגנה
קטגוריה:לוחמי הפלמ"ח
קטגוריה:ישראלים במלחמת העצמאות
קטגוריה:ישראלים שנולדו ב-1926
קטגוריה:ישראלים שנפטרו ב-2010
קטגוריה:אישים הקבורים בבית הקברות מורשה
שיין הארט

**שיין הארט** (באנגלית: **Shane Harte**; נולד ב-28 בנובמבר 1996) הוא שחקן וזמר קנדי. ידוע בשל תפקידו כלוק בסדרה "אולפני אבדות ומציאות". בנוסף, הופיע בתפקיד לוק בסדרת הנעורים הקנדית "נולדו לרקוד". ב-2015, הוא הוציא שני סינגלים בשם "Let You Know" ו-"Left Standing". בנוסף, הוא היה אחראי על יצירת הפסקול של "אולפני אבדות ומציאות".

## פילמוגרפיה

## דיסקוגרפיה

### סינגלים

* 2015 – Let You Know
* 2015 – Left Standing

## קישורים חיצוניים

## הערות שוליים

קטגוריה:זמרים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1996
מחוז פורטו

**מחוז פורטו** (בפורטוגזית: **Distrito do Porto**) הוא מחוז שנמצא בחוף הצפון-מערבי של פורטוגל. בירת המחוז היא העיר פורטו, העיר השנייה בגודלה במדינה. מחוז גובל במחוזות אביירו וויזאו בדרום, במחוז בראגה בצפון ובמחוז וילה ריאל במזרח.

שטחו של המחוז הוא 2,395 ק"מ, והוא מאוכלס בכ-1,817,172 תושבים.

## דמוגרפיה
בשנת 2017 היו האוכלוסיות הזרות החוקיות העיקריות מברזיל (9,442), סין (2,475), אוקראינה (2,160), איטליה (1,273), ספרד (1,189), אנגולה (1,118) וכף ורדה (1,040). מספרים אלה אינם כוללים תושבים שקיבלו אזרחות פורטוגלית, אליה זכאים ברזילאים פורטוגזים ופורטוגזים-אפריקאים.

## רשויות
המחוז כולל 18 רשויות:
* אמרנטה (עיר)
* באיאו (עיירה)
* פלגייראס (עיר)
* גונדומר (עיר)
* לוסאדה (עיירה)
* מאיה (עיר)
* מרקו דה קנבס (עיר)
* מטוסיניוס (עיר)
* פאסוס דה פריירה (עיר)
* פארדס (עיר)
* פנפיאל (עיר)
* פורטו (עיר ראשית)
* פובואה דה ורזים (עיר)
* סנטו טירסו (עיר)
* טרופה (עיר)
* ולונגו (עיר)
* וילה דו קונדה (עיר)
* וילה נובה דה גאיה (עיר), העירייה המאוכלסת ביותר והעירייה היחידה במחוז פורטו הממוקמת מדרום נהר הדורו.

כל הרשויות לעיל הן עיריות, מלבד באיאו ולוסאדה. חלק מהעיריות כוללות עיר אחת או יותר; עיריית פארדס מכילה את מספר הערים הרב ביותר: פארדס, גנדרה, רבורדוסה וסאו סלבדור דה לורדלו. ערים נוספות במחוז פורטו הן: ריו טינטו וולבום (בעיריית גונדומר), ארמסינדה (בעיריית ולונגו), סאו ממדה דה אינפסטה (בעיריית מטוסיניוס), פריאמונדה (בעיריית פאסוס דה פריירה) וליקסה (בעיריית פלגייראס).

## תחבורה
### נמל התעופה הראשי
נמל התעופה פרנסיסקו סה קרניירו, נמל תעופה בין-לאומי הממוקם בפורטו, שטחו נמצא בעיקר בשכונות פדרס רוברס, מוריירה, מאיה וגרנדה פורטו.

### נמל ראשי
לייחואס במטוסיניוס, אזור פורטו.

## קישורים חיצוניים

* 
## הערות שוליים

קטגוריה:פורטוגל: מחוזות
גספר וליסה

**גספר וליסה** (באנגלית: **Gaspard and Lisa**) היא סדרת טלוויזיה צרפתית-בריטית לילדים, המבוססת על סדרת ספרים בעלת אותו שם שנכתבה על ידי אן גוטמן ואוירה על ידי גאורג האלנסלבן.

הסדרה שודרה במקור ב-1 במאי 2011 בערוץ CITV בבריטניה ובערוץ Canal+ Family בצרפת. בישראל הסדרה שודרה בדיבוב לעברית בשנת 2011 בערוץ הופ!. לסדרה הופקו 2 ו-55 פרקים באורך 22 דקות.

שיר הפתיחה של הסדרה בעברית נוהל על ידי עוזי פוקס ובוצע על ידי איתי עמיר, טליה ברקאי, דייוויד לרנר ונגה פרידמן.

## עלילה
הסדרה עוקבת אחר שני חברים טובים בשם גספר וליסה, אשר בכל פרק הם מתמודדים עם אתגרים חדשים, יוצרים בעיות ופותרים אותן יחד.

## מדבבים
הדיבוב העברי בוים על ידי יפה גבאי, והופק על ידי עוזי פוקס, סאלי אמיגה, גלית גרעין ושירלי פורמן.

בנוסף, בדיבוב העברי דיבבו גם איילת גל, דרור חכימי, עדי וייס ושרון רוטר.

## קישורים חיצוניים
* 

* 
קטגוריה:ערוץ הופ!: תוכניות רכש
קטגוריה:סדרות טלוויזיה בריטיות לילדים
ליאו וודול

**ליאו וינסנט וודול** (באנגלית: **Leo Vincent Woodall**; נולד ב-14 בספטמבר 1996) הוא שחקן קולנוע וטלוויזיה אנגלי. ידוע בעקבות כיכובו במיני-סדרות של נטפליקס, "הלוטוס הלבן" ו"יום אחד".

## ביוגרפיה
וודול נולד בהמרסמית', מערב לונדון. הוא בא ממשפחה של שחקנים. אביו אנדרו, אביו החורג וסבתו הם שחקנים; הוריו נפגשו בבית ספר לדרמה. הוא החליט לעסוק במשחק לאחר שצפה בסדרת הטלוויזיה "כנופיית ברמינגהאם". הוא סיים תואר ראשון במשחק מבית הספר לחינוך לאמנויות (ArtsEd) בשנת 2019.

## קריירה
לאחר שסיים את לימודיו ב-ArtsEd ערך וודול את הופעת הבכורה שלו בטלוויזיה עם הופעת אורח בפרק 2019 של אופרת הסבון הרפואית של BBC One, "הולבי סיטי". בשנת 2019 הופיע בסרט הקצר "Man Down". באותו קיץ לוהק וודול לסרט העלילתי "Nomad", לאחר שנבחר לתפקיד מתוך 28,000 נבחנים. הצילומים התרחשו בלמעלה מעשרים מדינות.

ב-2021 ערך וודול את הופעת הבכורה שלו בקולנוע בסרט העלילתי "צ'רי", בבימוים של האחים רוסו. הוא גילם את אדריאן איבשקוב בסדרת הטלוויזה "אקדמיה לערפדים".

בפברואר בשנת 2022 לתפקיד ראשי בסדרת הטלוויזיה "הלוטוס הלבן" לעונתה השנייה בסיציליה בתור ג'ק, תייר צעיר מאסקס בחופשה עם דודו קוונטין (טום הולנדר). כדי להתכונן לתפקיד ולאמץ את המבטא של הדמות, צפה וודול בסרטונים של איש הטלוויזיה ג'ואי אסקס.

ב-2024 גילם את דקסטר מייהו בעיבוד של נטפליקס לספרו של דייוויד ניקולס, "יום אחד". הוא לוהק גם לתפקיד חוזר בסדרת הטלוויזיה של אמזון פריים "Citadel".

## חיים אישיים
בזוגיות עם השחקנית והזמרת מייגן פייהי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אנגלים ממוצא אמריקאי
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1996
אייזק לופיין

**אייזק לופיין** (באנגלית: **Isaac Lupien**; נולד ב-30 במרץ 1995) הוא שחקן, רקדן, כוריאוגרף ומורה לריקוד קנדי. ידוע בשל תפקידו כאלדון בסדרת הנעורים הקנדית "נולדו לרקוד".

## ביוגרפיה
לופיאן נולד בקנדה ב-30 במרץ 1995. הוא החל לרקוד בגיל 11 חודשים, ובאופן רשמי בגיל שנתיים. למד עם הכוריאוגרפיות מיה מייקלס ומנדי מור. בשנת 2013 החל לגלם את דמותו של אלדון בסדרת הטלוויזיה "נולדו לרקוד".

## חיים אישיים
אביו, אליין לופיין, הוא הבעלים והמפעילים של בית הספר לריקוד "Canadian Dance Company" בקנדה.

## פילמוגרפיה
### טלוויזיה

### קולנוע

## קישורים חיצוניים

קטגוריה:כוריאוגרפים
קטגוריה:רקדנים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1995
טרבור טורדג'מן

**טרבור פלנגן טורדג'מן** (באנגלית: **Trevor Flanagan-Torjdman**; נולד ב-22 בנובמבר 1995) הוא שחקן, רקדן וכוריאוגרף קנדי.

## ביוגרפיה
טורדג'מן נולד בקיצ'נר, אונטריו, קנדה ב-22 בנובמבר 1995. יש לו שלושה אחים, ג'סטין, ניית'ן וסטיבן. הוא החל לרקוד בגיל ארבע בסטודיו של אמו, ג'ואן. טרבור למד את כל סגנונות הריקוד, אבל בחר להתמקד בהיפ הופ וברייקדאנס. טרבור הופיע בקליפ של ויקטוריה דאפילד לשיר "Fever". בנוסף, הוא גם עורך סדנת ריקוד בשם "Raw Motion Dance".

בשנת 2013 טורדג'מן החל להופיע בסדרת הדרמה "נולדו לרקוד" בתפקיד ג'יימס. בשנת 2015 הוא הופיע בסרט "Full Out" , בתפקיד נייט.

בין השנים 2015 ל-2016, טורדג'מן השתתף בספין-אוף של "נולדו לרקוד" בשם "אולפני אבדות ומציאות". בסדרה הוא גילם את ג'יימס, אותה דמות מהסדרה המקורית.

בשנת 2018, הוא כיכב בסרט הטלוויזיה "זומבים" של דיסני בתפקיד באקי. כמו כן שיחק בסרטי ההמשך "זומבים 2" מ-2020 ו"זומבים 3" מ-2022.

## חיים אישיים
מאז 2015 הוא נמצא במערכת יחסים עם השחקנית והרקדנית ג'ורדן קלארק. ב-16 בספטמבר 2023 השניים נישאו.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:רקדנים קנדים
קטגוריה:קנדים שנולדו ב-1995
מסלול מרוצים

[ממוזער|[מסלול זנדוורט בהולנד. הוא מסלול קבע סגור למרוצי פורמולה 1.]]
**מסלול מרוצים** הוא מסלול המשמש למרוצי ספורט מוטורי. 

ישנם שני סוגי מסלולי מרוצים:
* **מסלול סגור** – מסלול הבנוי כך שנקודת ההתחלה שלו, היא גם נקודת הסיום, ככה שמתחרים מבצעים הקפות של המסלול.
* **מסלול פתוח** – הוא מסלול בו נקודת הסוף וההתחלה הן במקומות שונים, ואין יכולת לחזור ולהקיף את המסלול ללא הפסקת המרוץ וחזרה לנקודת ההתחלה. 

## מאפיינים
ממוזער|צופים על גבי טריבונה במרוץ מכוניות

מסלולי המרוצים נחלקים לשני סוגים עיקריים: מסלולי קבע ומסלולים ארעיים.

### מסלולי קבע
מסלולי קבע נבנים במיוחד למרוצים וכוללים תשתיות ייעודיות בהתאם לגודלם ואיכותם. במסלולים קטנים ופשוטים עשוי להימצא רק המסלול עצמו, ואילו במסלולים גדולים ומפורסמים נבנים גם מתקנים נלווים כמו טריבונות, גדרות ושערים, ותשתיות נוספות לטובת הצופים.

חלק ממסלולי הקבע מתוכננים כך שיוכלו לארח מרוצים מסוגים שונים, באופן שמאפשר לבצע בהם התאמות, כגון סגירה או פתיחה של נתיבים, הצבת מכשולים או הסרתם. מסלולי קבע אחרים מותאמים במיוחד לסוגי המרוצים שלהם הם מיועדים.

בכל סוגי המסלולים הסגורים קיימת ישורת אחת, בדרך כלל הארוכה ביותר, בה ממוקם קו הזינוק. ישורת זו כוללת גם את הכניסות והיציאות לרחבת הטיפולים.

חלק ממסלולי המרוצים הוסבו משדות תעופה קיימים, בזכות מסלולי ההסעה וההמראה הרחבים המתאימים לכך.

### מסלולים ארעיים
מסלולים ארעיים עושים שימוש בתשתיות ציבוריות קיימות, כגון כבישים ודרכי עפר. התשתיות מותקנות לצורך המרוץ בלבד ומפורקות בסיומו, כולל המכשולים והמקומות המיועדים לקהל. 

במסלולים פתוחים וארוכים, ייתכן שלא יהיו תשתיות לצופים, ואלו יתמקמו בנקודות מסוימות לאורך המסלול, לעיתים תוך סיכון בטיחותי.

מסלולים ארעיים המתוחמים באזורים עירוניים נקראים מסלולי רחוב.

## קישורים חיצוניים

*
קטגוריה:אצטדיונים ומתקני ספורט
קטגוריה:ספורט מוטורי
1-פנטנול

1-פנטנול (1-pentanol) הוא כוהל ראשוני בעל שרשרת ישרה של חמישה פחמנים וקבוצת הידרוקסיל הקשורה לפחמן מספר 1. נוסחתו הכימית C5H11OH פנטנול הוא נוזל שקוף בטמפרטורת החדר בעל ריח אופייני.

החומר משמש כממס וכחומר מוצא להכנת אסטרים: לתוצר תגובת האיסטור בין 1-פנטנול לחומצה בוטירית: פנטיל בוטיראט ( pentyl butyrate) ריח אופייני של משמש והוא משמש כתוסף מזון וכתוסף לסיגריות. ולאסטר עם חומצה אצטית - פנטיל אצטט ריח בננה.
## קישורים חיצוניים

קטגוריה:כהלים
יוז'ף גרצר

**יוז'ף גרצר** (בהונגרית: **Grätzer József**; ארשקצ'נאד, 15 בפברואר 1897 – שופרון, 18 או 25 במרץ 1945) היה "מלך החידות", כותב חידות ותשבצים יהודי-הונגרי ומזכירו של הסופר הגדול היהודי פרידייש קארינתי. כיום הוא ידוע בעיקר כמחבר הספר "שיץ (Sicc) - בילויים מהנים, טריקים ערמומיים". הוא ניספה בשואה.

## קורות חיים
יוז'ף גרצר נולד במשפחה יהודית מרובת ילדים. אביו היה מור גרצר ואמו נטי שוורץ. הוא גויס ולחם במלחמת העולם הראשונה. בשנות ה-20 של המאה ה-20 עבד כמזכירו של פרידייש קארינתי במקביל ללימודיו האקדמיים, וב-1929 קיבל תואר מהנדס. משנת 1926, היה עורך דף הפאזלים של כתב העת "חיי תיאטרון" (Színházi Élét), שממנו יצר עד מהרה מדור פאזלים של ז'אנר מעורב. עד מהרה הפך ליוצר חידות ותשבצים כה פופולרי, עד שיותר מ-150 עיתונים פרסמו את הפאזלים שלו והוא עצמו החל להיקרא "מלך הפאזלים" או "מלך החידות". ב-1935 קיבל גם פטנט על כך בשם הארוך והמוזר "תעשיית ריבוי התשבצים*,* עם הכותרת קלישאה או ערכת הדפסה והדפסת אלמנטים טכניים להדפסת התשבץ". בשנות ה-30 של המאה ה-20 פרסם כמה ספרים, ביניהם את "שיץ" (Sicc), שפופולרי מאוד עד היום בהונגריה ועבר כמה מהדורות. ב-14 ביוני 1934 נשא לאישה בבודפשט את אגוטה מאריה אלאונורה הרצוג (1912–1942), שהייתה צעירה ממנו ב-15 שנים, בתם של מיקשה הרצוג ושל וילמה נוימן. הם התגרשו ב-1939.

מעניין שבתחילה לא כל העיתונים שילמו על פרסום חידותיו, עד שהחביא באחד התשבצים שלו את הטקסט "נגנב מגרצר", שהופיע באחד העיתונים. לאחר מכן, הוא תמיד קיבל את הכסף שהגיע לו. באביב 1944 נלקח למחנות שירות עבודה (עבודות כפייה לגברים יהודים עבור הצבא ההונגרי), שם נפטר ממחלת הטיפוס במרץ 1945 במפעל ללבנים שטיינר בשופרון. בנו ג'רג' גרצר היה מתמטיקאי.

## מערכת יחסיו עם קארינתי
כמזכיר של פרידייש קארינתי היה עסוק בעיקר בהסדרת ענייני הכספים של המשפחה. אולם כשהציע למעסיקו להפסיק את הוצאות היתר העודפות שעולות על הכנסותיו כפתרון קבע, הצליחה אשתו של הסופר, ארנקה בהם, לגרום לקארינתי לפטר את המזכיר. פרנץ קארינתי (בנו של הסופר) זוכר את האירועים בצורה שונה וככל הנראה צבעונית יותר בסיפורו הקצר "המזכיר" (גרצר מוזכר שם בשם פוליצר) וגם נכדו של הסופר מארטון קארינתי כתב עליו ב"עווית השטן" (Ördöggörcs) .

גרצר תרם גם לפרסום ספריו של קארינתי. ההנחה היא שהוא ליקט וערך כמה מהכרכים שלו. גם מהדורת האוסף בת עשרת הכרכים של קארינתי משנת 1928 קשורה בשמו. קארינתי נשאר בקשר טוב עם גרצר גם לאחר סיום עבודתו כמזכיר. הוא כתב את ההקדמה לספרו הראשון ואחר כך סקר את כל יתר ספריו.

## כתביו
* תרגילי מוח, 1932
* הוקוס, 1933
* חידה, 1935
* שיץ - בילויים מהנים, טריקים ערמומיים, 1935

## ראו גם
* פאל גויאש: חייהם ויצירותיהם של סופרים הונגרים. בודפשט, האגודה ההונגרית של ספרנים וארכיונאים, 1939-2002.
* הלקסיקון החדש של רוואי. עורך ראשי. אישטוואן קולגה טרשוי. סקסארד, הוצאת באביץ', 1996.

## לקריאה נוספת
* אנדראש שרף: דוד חידות (hvg.hu) (גרסה של 2 בנובמבר 2008. רק גרסה זו להדפסה זמינה למשתמשים שאינם רשומים. )

## הערות שוליים

קטגוריה:יהודים בצבא האוסטרו-הונגרי במלחמת העולם הראשונה
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:מהנדסים יהודים הונגרים
קטגוריה:סופרים יהודים הונגרים
קטגוריה:אישים במחנות שרות העבודה (הונגריה)
קטגוריה:סופרים ומשוררים שנספו בשואה
קטגוריה:הונגרים שנולדו ב-1897
קטגוריה:הונגרים שנפטרו ב-1945
חוק איסור פרסום מידע לגבי נפגעים

**חוק איסור פרסום מידע לגבי נפגעים, התשפ"ב–2022**, שאושר בשנת 2022 בכנסת העשרים וארבע, ואוסר פרסום מידע על נפגעים קודם שניתן אישור רשמי לכך.

## היסטוריה חקיקתית
דברי ההסבר להצעת החוק מציגים את הצורך בו:
:בעת מלחמה, אירועים ביטחוניים או אירועים אזרחיים פתאומיים שיש בהם הרוגים או פצועים, מופצות לעיתים תמונות מזירת האירוע או שמופץ מידע לגבי זהותם, וכך משפחותיהם מגלות על האסון בהודעה, במסרון או מכלי התקשורת לפני שקיבלו הודעה רשמית מאת הגורמים המוסמכים. התקדמות הטכנולוגיה, ובכלל זה הרשתות החברתיות והיישומונים, מאפשרת פרסום מהיר בתפוצה רחבה, ומעלה את השכיחות של הפצת מידע מזירות אסון ופיגועים. נוסף על הפגיעה במשפחות, הפצת מידע כאמור עלולה לגרום לבהלה בציבור ולפגוע ביכולתם של כוחות הביטחון וההצלה להגיש עזרה מקצועית בזמן אמת. מוצע לדחות את המועד שבו ניתן לפרסם מידע מזהה על הנפגעים בפרק זמן מוגבל כדי לאפשר למשפחות לקבל את ההודעה על הפגיעה ביקיריהם בדרך ראויה.

החוק אושר בכנסת ב-30 ביוני 2022, ונכנס לתוקף ב-1 בנובמבר 2022.

## הוראות החוק
החוק מגדיר נפגע כאחד מאלה:
:(1) חייל, שוטר, סוהר או לוחם אש שנספה או שנפצע פציעה קשה;
:(2) אדם שנרצח או שנפצע פציעה קשה בפעולת איבה;
:(3) אדם שנהרג או שנפצע פציעה קשה באירוע פתאומי.

החוק אוסר לפרסם את שמו הפרטי או שם משפחתו של נפגע וכל מידע אחר העלול להביא לידי זיהויו של הנפגע על ידי כלל הציבור, ובכלל זה סביבתו הקרובה, כל עוד גורם רשמי לא אישר שנמסרה הודעה מטעם גורם רשמי לבני משפחתו (בן זוג, בת זוג, הורה, בן, בת, אח ואחות) של הנפגע בדבר פגיעתו.

איסור הפרסום הוא למשך 24 שעות ממועד הפגיעה, אך שר המשפטים רשאי לקבוע, באישור ועדת הבריאות, שבמקרים חריגים או בנסיבות חריגות שיקבע, איסור הפרסום יחול כל עוד לא ניתן אישור של גורם רשמי, אף בחלוף 24 שעות ממועד הפגיעה. האיסור אינו חל על הנפגע ועל בני משפחתו ועל מידע שהם התירו לפרסם. בנוסף, האיסור אינו מונע מאדם להעביר מידע הנדרש לשם מתן טיפול רפואי, בהיקף המזערי הנדרש לשם כך, ואינו מונע מכוחות הביטחון וההצלה או ממי שפועל מטעמם להעביר מידע בהיקף המזערי הנדרש לשם מילוי תפקידם. האיסור אינו מונע גם פרסום של מועד ומקום לוויה של נפגע שנפטר.

פרסום בניגוד להוראות החוק הוא עוולה אזרחית, הנפגע או בני משפחתו רשאים להגיש תובענה אזרחית בגין פרסום כזה, ובית המשפט רשאי לפסוק פיצוי ללא הוכחת נזק בסכום שלא יעלה על 10,000 ש"ח.

שר המשפטים רשאי לפרסם תקנות לעניין חוק זה. תקנות כאלה לא פורסמו.

## קישורים חיצוניים
* 
* 

## הערות שוליים

איסור פרסום מידע לגבי נפגעים
איסור פרסום מידע לגבי נפגעים
קטגוריה:2022 בפוליטיקה הישראלית